Ved hjælp af denne spilbog
har jeg vist dig, hvordan du når toppen af fødekæden,
laver en skudsikker forretningsplan,
terroriserer dine fjender,
og holder dig et skridt foran myndighederne.
Jeg har endda vist dig, hvad du ikke skal gøre.
Gennem din sidste lektion vil du oppe ambitionerne
og finde ud af, hvor magtfuld en mafiaboss kan blive.
De bedste mafiabosser spreder fangarmene til alle aspekter af samfundet,
så de kan fjerne alle hindringer for deres kriminelle aktivitet.
Ingen forbryderpioner førte sin indflydelse højere
eller med så dødbringende en præcision som kokainkongen af Colombia,
Pablo Escobar.
Han beherskede alle siderne i spilbogen
og tilføjede endda sine egne sidste kapitler.
Han havde politisk magt, han var en helt i sit samfund…
En særlig hilsen…
…nådesløs overfor sine fjender,
meget brutal, og han var en god forretningsmand.
Tredive milliarder er ikke et tilfælde.
Følg i Escobars spor, så du også kan blive den bedste i klassen
ved at lære at vinde venner og få indflydelse på alt.
BRYD STEREOTYPEN
Pablo Escobar rejste sig fra gaderne i Medellín i Colombia
for at blive leder af historiens største narkosyndikat
med en hel nation i sin hule hånd.
Han var mafiaboss. Han var terrorist.
Han var en kriminel bagmand, og han var en global iværksætter.
Men før vi skitserer, hvordan han blev så dræbende rig,
er her lidt grundviden om hans første skridt
på vejen fra bonde til konge.
Længe leve Pablo Escobar Gaviria!
FAKTUM 1 ESCOBAR VAR EKSTREMT MÅLRETTET
Escobar ville tjene en million colombianske pesos,
inden han var fyldt 30.
Hans mor var skolelærer. Hans far var landmand
og arbejdede på en gård. De havde ingen penge.
Allerede som teenager viste Pablo sin iværksætterånd.
Escobar blev aktør i en stor tobaksmuglervirksomhed.
Han ekspanderede og tjente flere penge til sin chef.
Det gør ham klar til senere at opbygge sit eget narkosmuglerimperium.
FAKTUM 2 ESCOBAR VAR EN TRENDSPOTTER
Pablo Escobar så de andre smuglere tjene penge på kokain.
Fortjenesten var så meget højere med kokain end med marihuana.
For at få det kilo kokain til USA drejer det sig om 5.000 dollars pr. kilo.
Hvis dit afkast på det kilo ren kokain er 80.000 dollars…
Jeg er ikke økonom,
men selv jeg kan se, at det er et fantastisk afkast.
FAKTUM 3 PABLO KOM TIL MAGTEN VED ET KUP
I 1975 var Pablo Escobar blot en lille narkosmugler,
som ingen havde hørt om.
En mulighed opstår, fordi en person ved navn Restrepo
manglede hjælp med en narkohandel i Medellín.
Så Pablo hjælper med narkohandelen.
To måneder senere blev Fabio Restrepo myrdet.
Efter sigende beordrede Escobar mordet.
Og så overtager Escobar hans organisation
og fortæller hele virksomheden, at de arbejder for ham.
Sådan gør en boss.
Men Pablo Escobars ambitioner oversteg det at drive lokal narkosmugling.
Han ville ændre spillet.
Pablo Escobar ville regere Colombia.
For at gøre det måtte han radikalt udvide sin indflydelsessfære,
og han startede med en kriminel leders mest vedholdende modstander.
POLITIET
TAKTIK FÅ LOVEN PÅ DIN SIDE
For en ambitiøs mafiaboss på fremmarch kan det lokale politi være en torn i øjet.
Men selv de mest ærlige betjente kan blive fristet af det rette tilbud.
Korrupte betjente på lønningslisten er en god ting for en mafiaboss.
Det giver dig mere kontrol i området og over din virksomhed.
Så hvis man køber og betaler betjentene,
så kan det ikke blive bedre.
Som Medellíns største kokainhandler
kendte Pablo værdien af at få loven på sin side.
Især fordi han overvejede et risikabelt træk for at øge sin magt.
Som Pablo blev mere involveret i kokainbranchen,
indså han, hvor meget mere han kunne tjene ved at fremstille sin egen kokain.
"Lad os investere penge i at bygge kokainlaboratorier."
Men Pablo havde et problem med hensyn til transporten af sit produkt.
Det colombianske politi havde i 70'erne ansvaret for at gå efter narkosmuglerne.
Politiet opsatte vejspærringer på hovedruter i hele Colombia.
Hvis du ikke har en attitude, der gør dig overbevisende,
måske med kontanter i hånden,
bliver du formodentligt anholdt for smugleri.
Pablo havde den rette attitude og, endnu vigtigere, penge til overs.
Men i 1970'ernes Colombia
fulgte de retshåndhævende organisationer ikke alle samme regler.
En aften er Escobar og hans mænd på vej hjem
fra en forsyningstur til Ecuador,
da de støder på en uventet forsinkelse.
Pablo kender rutinen,
men det her er ikke almindelige betjente.
Det er det colombianske hemmelige politi, kendt som DAS.
Det var en afdeling ved navn DAS.
Departamento Administrativo de Seguridad.
DAS var som FBI.
De lavede en masse efterretningsarbejde.
Agenterne vidste, at Pablo kom,
og opdagede hurtigt 39 kilo rå kokapasta i lastbilens reservehjul.
Han er fanget på fersk gerning.
Pablo tilbyder sin sædvanlige bestikkelse,
men DAS-agenterne er ikke til salg.
Pablo anholdes for smugleri.
Heldigvis har Escobar stadig mulighed for at genvinde sin frihed.
Han sørger for, at en gave sendes til dommeren, der fører hans sag.
Dommeren sætter pris på gestussen
og viser det.
Hvad angår de stædige DAS-agenter, der modstod Pablos indflydelse…
De fik at se, hvad der sker,
når man ikke accepterer Pablo Escobars generøsitet.
Fra da af har alle betjente, der krydser Pablos vej, et enkelt valg.
Plata
o plomo.
Plata o plomo. Det betyder sølv eller bly.
Du kan enten tage penge, eller du kan tage en kugle.
Det var et tilbud, ingen kunne afslå.
At læne sig op ad ordensmagten er en begyndelse,
men i næste fase af din kampagne
skal du få endnu en besværlig gruppe på din side.
Konkurrenterne.
Hvordan gør man potentielle fjender til allierede?
TAKTIK INDGÅ PARTNERSKAB
Hvis du vil hurtigt frem, så rejs alene.
Men hvis du vil nå langt, så gør det som et team.
For sammen opnår alle mere.
Mafiabosser bør have strategiske alliancer med andre mafiabosser,
for de arbejder alle for det samme succesfulde resultat, ikke?
At tjene penge.
Der er masser af penge at tjene derude,
men hvis vi alle vil have det samme, og vi begynder at skyde på hinanden,
får ingen noget. Der er bare en masse døde mennesker.
Sådan opstod de her kriminelle supergrupper.
Den sicilianske mafiaboss Gaetano Badalamenti
samarbejdede med den amerikanske mafia om herionsalg.
Organisationen fik tilnavnet Pizzaforbindelsen.
Stofferne blev flyttet via New Yorks pizzeriaer.
Den menneskesmuglende leder, kendt som søster Ping,
som skabte et millionimperium ved at smugle kinesiske migranter til USA,
betalte sine tidligere rivaler, Fuk Ching-banden,
næsten en million dollars for at hjælpe med driften.
Og terroriserede dem, der nægtede at betale.
Mens Lucky Luciano, Bugsy Siegel og Meyer Lansky
fusionerede deres italienske og jødiske bander under forbuddet
for at danne det, de kaldte Syndikatet.
Den første amerikanske multietniske mafia.
Det er da progressiv tænkning.
Som Pablos ambitioner voksede,
begyndte han at udforske konstruktivt samarbejde.
Markedet for kokainhandel i Colombia var konkurrencepræget.
Der var en række forskellige aktører, der konkurrerede om markedsandelen.
Disse narkosmuglere kører deres eget løb
med egne kilder for at sikre kemikalierne,
og hvor får man lige kemikalier fra?
Antallet af kemivirksomheder er begrænset.
Tjente de stadig penge? Ja.
Men Pablo og de andre narkofolk stod over for en krise,
der ville ændre alt.
Overalt i Colombia begynder oprørsgrupper at kidnappe velhavende borgere
og indkræve løsepenge for dem.
Det er en indbringende virksomhed,
og for dem, der ikke betaler, en dødbringende en.
Inden længe begynder de at gå efter narkomagnaterne og deres familier.
Marta Ochoa, de topsmuglende Ochoa-brødres lillesøster,
bliver bortført fra campus
af medlemmer af den marxistiske guerillafraktion M-19.
De kræver millioner for at frigive hende.
Som svar beslutter Pablo og Ochoa-brødrene at indkalde til et topmøde
for Colombias topsmuglere.
Narkobaronerne samles, og Pablo opfordrer til ikke at betale flere løsepenge.
I stedet bør de gå sammen om at finansiere deres egen private hær
med en iørefaldende titel.
M.A.S. Muerte a los Secuestradores.
Med andre ord, død over dem, der kidnapper for løsepenge.
Prisen for at være med? Kun to millioner pesos, 33.000 dollars.
Og ti lejemordere hver.
Få dage efter grundlæggelsen begynder M.A.S. at jage.
De slagter over 100 mistænkte kidnappere over hele landet…
…indtil Marta Ochoas bortførere endelig forstår beskeden.
Det, der begyndte som et taktisk partnerskab, blev dybere,
da disse usædvanlige samarbejdspartnere besluttede at skabe en varig alliance,
som verden vil komme til at kende som Medellín-narkokartellet.
Så de bidrog alle med forskellige ting, som de delte med hinanden.
Så begyndte deres afkast for alvor at vokse.
De blev meget stærkere som gruppe, end de var hver for sig.
Sidst i 80'erne, først i 90'erne, var Medellín-kartellet ansvarligt
for 80 % af den kokain, der nåede verden.
De monopoliserer kokainbranchen.
Det er med andre ord dem, der sætter prisen.
Men hvem er altid over alle disse mennesker?
Pablo Escobar.
Og den visionære får de største belønninger.
I midten af 1980'erne tjente Pablo Escobar en million dollars om dagen.
Men når du leder et ulovligt imperium,
vil din voksende kapital tiltrække mere og mere uønsket opmærksomhed.
Vores spillebog viser dig, hvordan du holder ulvene på afstand
og udvider din indflydelse endnu mere.
TAKTIK FORFØR MASSERNE
Kærlighed.
Vi ønsker alle den varme følelse af at være trygge og beskyttede.
Selv magtfulde mafiabosser.
Topforbrydere ved, at man skal have offentligheden på sin side.
Hvis man kan få støtte fra lokalsamfundet,
ser folk måske ikke på, at man gør ting, der er ulovlige.
Jo mere offentlig støtte, en boss kan opnå,
jo mere vil han kunne sikre sig selv.
Det første skridt til at få masserne med?
Vis din velgørende side.
Ligesom dem her.
Thomas and Joseph, sønner af New Yorks mafiaboss Carlo Gambino,
som angiveligt tjente 70 millioner på et svindelnummer i Garment-distriktet,
gav over en million dollars til et center for kræftramte børn,
som stadig bærer familiens navn på en af dens afdelinger.
Efter en ødelæggende tsunami ramte Japan i 2011,
var yakuzaen, under hovedbagmanden Kenichi Shinoda,
blandt de første, der leverede hjælp til ødelagte områder.
Og Colombo-forbryderfamiliens berygtede underboss, William Cutolo,
var en stor velgører inden for national leukæmiforskning.
Han klædte sig endda ud som julemand til foreningens årlige julefest.
Pablo Escobars charmeoffensiv benyttede sig af, at han forstod folk.
Pablo Escobar kom fra en ydmyg baggrund og kendte sit folks behov.
Regeringen tog kun hensyn til eliten.
Så Pablo Escobar kunne udfylde et hul,
som regeringen ikke udfyldte,
ved at levere tjenester og ting, som jævne folk havde brug for.
Pablos generøsitet tager mange former.
Han finansierer vejbyggeri og elledninger,
hospitaler,
stadioner,
rulleskøjtebaner.
Selv et boligkompleks på 600 enheder til Medellíns mest trængende borgere.
Det blev døbt Barrio de Pablo Escobar.
Han opretter en privat zoo med gratis adgang
med 200 eksotiske dyr,
sponsorerer lokale fodboldhold
og bygger oplyste fodboldbaner over hele byen.
Nogle gange hopper Pablo selv i fodboldtøjet.
Han deler penge ud i byens fattigste kvarterer,
ofte ledsaget af katolske præster.
Han giver også penge til kirken.
Pablos tilhængere så ham som en Robin Hood,
hvor han stjal fra de rige kapitalister og gav tilbage til de fattige.
Så han blev virkelig set som en helt af folk i hans hjemegn.
Det betød i sidste ende loyalitet.
Folk troede, Pablo Escobar var den gode,
og regeringens folk var de onde.
Når man har folkets vilje på sin side, er man en vinder.
Sådan slår man regeringen.
Men selv når det ser ud til, dit nabolag er sikkert,
kan trusler udefra være en helt anden sag.
Stoffer truer vores samfund.
De truer vores værdier og vores institutioner.
De dræber vores børn.
Du skal sige nej.
Slå stofferne ud. Sig nej.
Bare sig nej.
Det anslås, at omkring 96 tons kokain blev smuglet ind i USA sidste år.
Vi prøver at gøre alt, hvad regeringen kan gøre
i kampen mod narkosmuglere.
Den colombianske regering var under stort pres fra USA
for virkelig at slå ned på narkosmuglerne.
Og det førte til en meget bekymrende beslutning.
USA og Colombia underskrev en traktat,
der tillod colombianske menneskesmuglere at blive udleveret til USA.
Skræmmende, men tag det roligt.
Spilbogen viser dig,
hvordan du udnytter din nyfundne popularitet.
TAKTIK BLIV POLITISK
Politik. Det er langsomt. Det er rodet.
Men når man vil påvirke offentlig politik,
må man gå direkte til kilden.
Og hvis du er Pablo Escobar,
er der nu én lov, der er vigtigst af alle.
Pablo Escobar var især bange for udlevering.
Muligheden for, at han kunne blive tvangsoverført til USA,
hvor han ville risikere retssager og fængsel…
Pablo måtte fjerne det scenarie.
Pablo Escobar indså, at hvis han virkelig ville ændre lovene,
var det bedst at gøre det indefra.
FEBRUAR 1982 ET ÅR EFTER ESCOBAR BLEV NARKOKONGE
Han stillede op som suppleant til en kongrespost i sit distrikt.
Vores bevægelses hovedideologi er samfundssind,
nationalisme, sociale programmer.
Og hvad angår Pablos komplicerede baggrundshistorie…
Escobar var meget omhyggelig med sin offentlige profil.
Han hyrede en PR-medarbejder til at få ham til at ligne
en legitim forretningsmand,
bestikke journalister og få hans fortid til at se ren ud.
Han blev hjulpet af en mand ved navn Ortega,
som var inde i varmen, og han vandt.
Efter valget kommer Pablo i Kongressen, som om han er en normal person.
Udover magten og prestigen i embedet
medførte Pablos nye stilling flere andre sidegevinster.
Som medlem af Kongressen
fik Escobar immunitet mod strafforfølgelse,
han fik et diplomatvisum til USA
og havde mulighed for at påvirke Colombias udleveringsaftale,
som han ville af med.
Men Pablos store ambitioner
bragte ham ansigt til ansigt med en formidabel modstander.
Rodrigo Lara var justitsminister og var lige blevet udnævnt,
da Pablo Escobar blev valgt ind i Kongressen.
Han havde altid været politiker,
og han var en urokkelig modstander af narkohandlerne.
Ministeren vidste, hvem Pablo var.
Han indså, at Pablo gjorde nar af deres kongressystem
bare ved at være til stede.
DEN 16. AUGUST 1983
På Pablos første dag i Kongressen er det tydeligt, at han ikke passer ind.
Rodrigo Lara vil gøre det endnu mere ubehageligt.
Han starter sessionen
og fordømmer narkohandelens ødelæggende effekt
på det colombianske samfund
og vender så sin opmærksomhed mod Pablo.
Lara afslører det nye kongresmedlem som narkokonge
og erklærer, at Escobar har løjet for Kongressen
og det colombianske folk.
Pablo afviser anklagerne.
Vi bliver bagvasket og angrebet fra alle sider
med falske oplysninger
og skadelige ord,
som vores politiske fjender fyrer af mod os.
Men efter en årelang efterforskning bliver Escobar smidt ud af Kongressen.
Escobar taber ikke kun enhver form for retsforfølgningsimmunitet,
enhver indflydelse, han kunne have haft på colombiansk narkopolitik,
han bliver også ydmyget og afsløret som person.
Pablos forsøg på at bryde ind i politik ramte en mur.
Men du kan få regeringen til at føje dig på mere end én måde.
Og den næste måde er knap så høflig.
TAKTIK FJERN ALLE FORHINDRINGER
Hvis du har midlerne, kan du regne med dine penge
til at fremme dine interesser.
Og sidst i 1980'erne var der få mennesker, der havde flere midler end Pablo Escobar.
Han er i rampelyset.
Hen har flere penge, end han selv kan bruge.
Han er muligvis den rigeste forbryder i verden.
Og det vil han ikke opgive.
Men en ny flok politikere forsøger at vinde popularitet
ved at love at slå Pablo og hans kartelkolleger ud af spillet.
Luis Carlos Galán stillede op som præsident for Colombia
og hans platform var for udlevering af narkosmuglerne i Colombia.
Hans popularitet var fænomenal.
Den ankom til vores hjemland,
som den ankom til mere end 60 lande i verden.
Hvis du er Pablo Escobar,
er det den sidste type person, du kan lade styre dit land.
OTTE ÅR EFTER ESCOBAR BLEV NARKOKONGE
Det er tid til at øve mere direkte indflydelse.
Galán bliver myrdet på Escobars ordre.
Men Galáns idéer er ikke så nemme at eliminere.
Escobars problemer ikke forsvundet,
for Galáns stabschef, César Gaviria, bliver præsidentkandidat.
Gaviria var også den eneste kandidat, der ville fortsætte udleveringen
af kartelledere til retsforfølgning i USA.
Han forstod åbenbart ikke budskabet.
Pablo beslutter at fjerne Gaviria,
og han gør sig den umage at finde ud af,
at César Gaviria skal med et fly fra Bogotá til Cali.
Pablo besluttede at sætte en bombe på flyet.
Flyet letter, bomben eksploderer i luften.
Hundrede og syv personer er døde i Colombia i et flystyrt.
Flyet gik ned, få minutter efter det var lettet fra Bogotá.
Det var muligvis en bombe,
og der er en påstand om, at narkohandlere står bag.
Men der var ét problem.
Gaviria rejste ikke.
Så 110 mennesker døde,
fordi Pablo troede, én mand skulle med det fly.
"TERRORISTER"
Efter Pablo Escobars flybombe
begyndte folk at sige, at han burde låses inde et sted.
Og nu blev alt sat ind på at finde Pablo Escobar.
Colombiansk politi finder og ødelægger skjulte landingsbaner,
nedlægger kokainlaboratorier og leder efter Pablo Escobar,
leder af Medellín-kartellet.
Det kan virke, som om nettet strammedes,
men Pablo havde endnu et kort i ærmet
for at få sin vilje og sikre sin fremtid.
TAKTIK SATS ALT
Escobar var milliardær og Colombias mest indflydelsesrige borger,
og nu var de colombianske myndigheder efter ham…
DUSØR
Befolkningen krævede, at han blev fanget.
Han måtte få oddsene tilbage til sin fordel.
Vold er Escobars forhandlingskort.
Det er hans eneste pressionsmiddel på det tidspunkt,
og den eneste måde, han tror, han kan få regeringen i tale på.
Colombias narkobaroner reagerer på regeringens nye, hårdere politik.
De har erklæret krig mod regeringen.
Mens jagten på Escobar går, bliver alting et mål,
og Bogotá bliver en krigszone.
Tusindvis af uskyldige mennesker blev dræbt.
Så lagde han foldere på bilbombesteder.
De udleveringsmodne. Los estraditables.
"Jeg foretrækker en grav i Colombia frem for en fængselscelle i USA."
Underskrevet "de udleveringmodne".
Vi vidste, det var Pablo Escobar.
Det var hans visitkort.
Det varede ikke længe, før Pablos kampagne bar frugt.
Man får den offentlige mening i oprør og modstand
og siger så til regeringen: "Hvad gør I ved volden?
Vi har fået nok. Hvordan vil I beskytte os?"
Regeringen havde intet andet valg end at tilbyde Pablo en aftale.
Præsident César Gaviria kom med idéen om "overgivelsesprogrammet".
Det betød, at du som kriminel kom ind
og erklærede dig skyldig i én forbrydelse efter eget valg.
Til gengæld fritages du for alle andre forbrydelser,
du har begået i dit liv, inklusive mord.
Det var først og fremmest rettet mod at få Pablo Escobar ind.
TI ÅR EFTER ESCOBAR BLEV NARKOKONGE
Det eneste, der er bedre end at få regeringen i tale,
er at få dem ned på knæ.
Pablo Escobar ringede til Colombias regering og sagde:
"Jeg er villig til at stoppe min bombekampagne,
og jeg er villig til at overgive mig.
Men jeg har visse betingelser."
"Hvad er det, du vil?"
"Jeg vil bygge mit eget fængsel.
For det skal være et sted, hvor jeg føler mig tryg."
Og hvad sagde regeringen? "Okay."
"Jeg vil håndplukke alle mine medfanger, for jeg har fjender.
Der må ikke være nogen, der ønsker at dræbe mig."
Og regeringen sagde: "Okay."
"Jeg ansætter mine egne fangevogtere.
Tænk ikke på deres løn. Den betaler jeg."
Colombias regering sagde: "Okay."
Desuden var der ingen betingelser vedrørende Pablos aktiver.
Det vigtigste var, at udleveringskravet skulle fjernes.
Colombias regering sagde: "Okay."
Det var den værste aftale i retshåndhævelseshistorien
i hele verden nogensinde.
Pablo Escobar havde vundet, og vi havde tabt.
Men hvad med fængselsdommen?
Hans valg er La Catedral.
Dette fængsel har storskærms-TV, jacuzzi, pool med vandfald
og alt, hvad Escobar behøver for at fortsætte forretningen
i sikkerhed inden for murene med vagter udenfor.
JULI 1992
Efter et år på La Catedral
besluttede den colombianske regering at bryde aftalen
og overføre Escobar til et mindre behageligt fængsel.
Pablos mænd greb til våben,
og Escobar gik lige ud ad bagdøren.
Hundredvis af soldater
gennemsøger landet efter Colombias mest eftersøgte mand.
Pablo Escobar har narret dem indtil videre.
Selvom han ikke forblev på flugt,
fik manden, der foretrak døden i Colombia frem for fængsel i USA,
til sidst sin vilje.
TOLV ÅR EFTER ESCOBAR BLEV NARKOKONGE
Takket være det colombianske politi og det amerikanske narkopoliti…
Pablo Escobar døde, som han havde levet, voldsomt.
Hans død kan være dødsstødet mod Medellín-kartellet.
Ved at bane sin unikke vej gennem spilbogen,
blev Pablo Escobar et af de ti rigeste mennesker i verden
med en rapporteret nettoformue på 30 milliarder dollars.
Hvem siger, forbrydelse ikke betaler sig?
Sådan er mafiamentaliteten.
Alle, der ikke har aflagt eden, er en nar.
Man tjener penge i denne branche, men vi dræber ikke bare folk.
Vi ser, hvad offentligheden vil have. Og vi giver dem det.
Mafiaen forsøger i det mindste ikke at skjule, hvad de har for.
Hver af disse kriminelle kæmper tog kontrol over deres egen skæbne
og opnåede højder, de fleste dødelige kun kan drømme om.
Mafiabosser er så respekterede, så frygtede.
Hvis du er tilfreds med din nuværende eksistens,
er du måske ikke klar til den her slags karriereskift,
lad os være ærlige.
Det er enkelt. Vil du have penge, magt, respekt?
Du vil være bossen.
Kan vi ikke alle bruge flere af de finere ting i livet?
Du har fået redskaberne.
Så hvad venter du på?
Tekster af: Else Katrine Nielsen